b'\n_START_ARTICLE_\nChagasin tauti\n_START_PARAGRAPH_\nChagasin tauti eli amerikkalainen trypanosomiaasi on Trypanosoma cruzi -alkuel\xc3\xa4imen aiheuttama tappava trooppinen tauti, joka yleisimmin siirtyy ihmiseen ja muihin el\xc3\xa4imiin Triatoma-suvun luteiden v\xc3\xa4lityksell\xc3\xa4, mutta se voi levit\xc3\xa4 my\xc3\xb6s esimerkiksi verensiirrossa, elinsiirrossa tai \xc3\xa4idinmaidossa._NEWLINE_Taudin oireet riippuvat sen vaiheesta. Ensimm\xc3\xa4isess\xc3\xa4, akuutissa vaiheessa oireet ovat hyvin lievi\xc3\xa4. Taudin edetess\xc3\xa4 oireita ovat syd\xc3\xa4nongelmat ja suoliston ep\xc3\xa4muodostumat. Tautia esiintyy vain Amerikassa, erityisesti Meksikon ja Keski- sek\xc3\xa4 Etel\xc3\xa4-Amerikan k\xc3\xb6yhill\xc3\xa4 kaupunkialuiella, mutta tautia on my\xc3\xb6s, joskin harvoin, esiintynyt my\xc3\xb6s etel\xc3\xa4isess\xc3\xa4 Yhdysvalloissa. Tauti on nimetty brasilialaisen l\xc3\xa4\xc3\xa4k\xc3\xa4rin Carlos Chagasin mukaan. H\xc3\xa4n kuvaili ensimm\xc3\xa4isen kerran taudin oireet vuonna 1909. Tautia sairastaa (vuodesta 2008 laskien) 16-18 miljoonaa ihmist\xc3\xa4, ja siihen kuolee noin 20\xc2\xa0000 ihmist\xc3\xa4 vuosittain._NEWLINE_Chagasin tautia on tavattu my\xc3\xb6s Euroopassa, etenkin Etel\xc3\xa4-Euroopassa. On arvioitu, ett\xc3\xa4 matkailijat ovat tuoneet sit\xc3\xa4 mukanaan Etel\xc3\xa4-Amerikasta. _NEWLINE_Chagasin tautia hoidetaan nifurtimoksilla ja bentsnidatsolilla. L\xc3\xa4\xc3\xa4kkeill\xc3\xa4 on kuitenkin huomattavia sivuvaikutuksia.'